Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: „4. számú melléklet a 19/1994. (V. 31.) KHVM rendelethez
Paragraph Index: 714

2. Az R. 1. számú melléklete C) részének 28. pontja helyébe a következő rendelkezés lép: „28. A függőkár tartalék növekedése Itt kell megjeleníteni a függőkár tartalék tárgyévi képzésének összegét a tárgyévben és az azt megelőző években bekövetkezett káreseményekhez kapcsolódó részletezésben. A függőkár tartalékot a mérleg fordulónapján szerződésenként egyedileg a tárgyévben bekövetkezett káreseményekre úgy kell megképezni, hogy az fedezetet nyújtson a várhatóan felmerülő kárkifizetési ráfordítások és kárrendezési költségek, a még meg nem állapított, várhatóan fizetendő járadékok tőkeértékére, a járadékfolyósítással kapcsolatban várhatóan felmerülő dologi kiadások és egyéb járulékos költségek összegére. A függőkár tartalék szükséglet összegének meghatározásánál csökkentő tényezőként kell figyelembe venni a szerződésenként (káreseményenként) nagy valószínűséggel érvényesíthető visszkereset vagy kármegosztás várható összegét. Ha a tárgyévet megelőző években bekövetkezett káreseményekre szerződésenként egyedileg képzett függőkár tartalék összege bizonylatokkal igazolhatóan nem elegendő a kötelezettségek teljesítésére, akkor a mérleg fordulónapján a függőkár tartalékon belül évenként elkülönítetten kell megképezni és nyilvántartani a pótlólag meghatározott tartalékszükséglet összegét, amelyet a c) oszlopba kell beállítani.”

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes